31 octombrie 2024

Comunicat de presă

**3,22% - rata şomajului înregistrat în evidenţele AJOFM Caraş-Severin în luna septembrie 2024**

La sfârşitul lunii septembrie 2024, rata şomajului înregistrat la nivelul judeţului Caraş-Severin a fost de 3,22%, iar numărul total de şomeri la finele lunii septembrie a fost de 2.945 persoane.

Din totalul şomerilor înregistraţi, 1.064 au fost şomeri indemnizaţi şi 1.881 şomeri neindemnizaţi. Numărul şomerilor indemnizaţi a crescut cu 54 persoane, iar numărul şomerilor neindemnizaţi a crescut cu 100 persoane faţă de luna precedentă.

În funcție de mediul de rezidență, numărul şomerilor la finele lunii septembrie se prezintă astfel: 1.236 şomeri provin din mediul urban şi 1.709 şomeri provin din mediul rural.

Cei mai mulţi şomeri au fost din grupa de vârstă peste 55 de ani (761) și din grupa de vârstă între 40-49 de ani (712), urmaţi de cei din grupa de vârstă intre 50–55 de ani (587), la polul opus aflându-se persoanele între 25 și 29 de ani (145).

Structura șomajului pe grupe de vârste la finele lunii septembrie 2024 se prezintă astfel:

|  |  |
| --- | --- |
| Grupa de vârstă | Stoc la finele lunii |
| Total | 2.945 |
| < 25 ani | 275 |
| între 25-29 | 145 |
| între 30-39 | 465 |
| între 40-49 | 712 |
| între 50-55 | 587 |
| peste 55 ani | 761 |

Referitor la structura şomajului după nivelul de instruire, şomerii fără studii şi cei cu nivel de instruire primar au o pondere însemnată în totalul şomerilor înregistraţi în evidenţele AJOFM Caraş-Severin (26,21%). Şomerii cu nivel de instruire gimnazial reprezintă 28,49% din totalul şomerilor înregistraţi, iar cei cu studii universitare 5,84%.

Mai multe informaţii privind situaţia statistică a şomajului la sfârșitul lunii septembrie 2024 pot fi vizualizate accesând www.anofm.ro, la secțiunea alocată AJOFM Caraş-Severin - Programe, strategii, statistici.

Agenția Județeană pentru Ocuparea Forței de Muncă Caraş-Severin